《大涤洞天留题》
宋代·张逊

浮云飞动浑非真，饱看山水浴精神。
行空未驾青田鹤，持杯欲饷采薇人。
醉中往往红生面，是是非非都不见。
只言学诗与学仙，此道如今绝如线。

作者简介：（940—995）博州高唐人。少隶太宗晋邸。太平兴国初，补左班殿直。从征太原，迁文思副使、香药库使。端拱二年，为枢密副使，知院事。与寇准不协，每奏事相矛盾，至互发隐私。太宗下诏切责，降右领军卫将军，准亦罢职。李顺起事时，命为右骁卫大将军、知江陵府。会峡路漕卒数千聚江陵，欲谋变，逊止捕为首者处斩，余党亲加抚慰。未几卒。